Килсара арабевлла, Пугачёв а, керла «император-аьзни» а гулбеллачеран гӀовгӀанца, кхуьйсучу яккхий тоьпашца, беттачу гарголца бахара тхьамдан Толкачёвн цӀа чу. Нахана юкъа кхуьйсура йоьза ахча, ша Пугачёв говрахь вогӀура гӀазакхашца, Устиньян кечйинера салаз. Ловзаран той дахделира шина дийнахь, хьешашна хӀиттийнера «чагӀар, йий, моз», «ловзаргахь хилла берриг гӀазакхий чӀогӀа бехха бара». Пугачёвс совгӀаташ дора шен керла гергарчарна кетаршца, кӀадешца, «канаваташца, гӀовталшца».